**Príloha č. 2 Návrh kúpnej zmluvy**

**KÚPNA ZMLUVA**

uzatvorená podľa § 409 a nasl. zák. č. 513/1991 Zb. Obchodný zákonník v znení neskorších predpisov

(ďalej len **„zákon č. 513/1991 Zb.“**)

**Článok 1**

**Zmluvné strany**

 **KUPUJÚCI:**

Názov: Ministerstvo spravodlivosti SR

Sídlo: Račianska 71, 813 11 Bratislava

Zastúpený: JUDr. Dominik Okenica, generálny tajomník služobného úradu

IČO: 00 166 073

DIČ: 2020830196

Bankové spojenie: Štátna pokladnica, Radlinského 32, 810 05 Bratislava

IBAN: SK72 8180 0000 0070 0014 4241

(ďalej len „Kupujúci“)

**a**

 **PREDÁVAJÚCI:**

Názov:

Sídlo:

Zastúpený:

IČO:

DIČ:

IČ DPH:

Bankové spojenie:

IBAN:

Zapísaný v:

 (ďalej len „Predávajúci“)

 (ďalej spolu Kupujúci a Predávajúci aj len „zmluvné strany“)

**Článok 2**

**P R E A M B U L A**

* 1. Táto kúpna zmluva (ďalej len **„zmluva“**) sa uzatvára ako výsledok verejného obstarávania za použitia postupu podľa § 66 (Verejná súťaž) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len **„zákon č. 343/2015 Z. z.“**) na predmet zákazky: „Diskové pole, SAN prepínače a servery“, vyhláseného vo Vestníku verejného obstarávania č. .............. zo dňa ................... pod značkou ....................... a v Úradnom vestníku Európskej únie č. EÚ/S ......... zo dňa ................... pod značkou .......................

**Článok 3**

**PREDMET ZMLUVY**

* 1. Predávajúci sa v súlade s podmienkami tejto zmluvy zaväzuje dodať Kupujúcemu predmet kúpy definovaný v bode 3.2 zmluvy, previesť na neho vlastnícke právo k predmetu kúpy a Kupujúci sa zaväzuje za predmet kúpy Predávajúcemu riadne a včas zaplatiť kúpnu cenu.

* 1. Predmetom tejto zmluvy je dodávka diskového poľa, FC SAN prepínačov a serverov v množstvách a v súlade s technickou špecifikáciou uvedenou v Prílohe č. 1 tejto zmluvy a identifikáciou technických zariadení (označenie výrobcu, typové označenie) podľa Prílohy č. 2 (ďalej len „**predmet kúpy**“, jednotlivé časti predmetu kúpy / jednotlivé kusy položiek podľa Prílohy č. 1 tvoriace predmet kúpy ďalej len „**technické** **zariadenia**“). Technické zariadenia musia byť nové, originálne od výrobcu, nepoužívané, nerepasované, certifikované a schválené na dovoz a predaj v Slovenskej republike, resp. v rámci Európskej únie a musia vyhovovať platným medzinárodným normám, STN a všeobecne záväzným právnym predpisom, musia byť dodané vrátane príslušenstva (pripojovacie káble a pod.) a musia byť vybavené všetkými prípadnými licenciami potrebnými na ich riadne funkčné užívanie. Spolu s dodaním predmetu kúpy je Predávajúci povinný poskytnúť i nasledovné súvisiace plnenia:
1. Podporu výrobcu diskového poľa na obdobie 60 mesiacov s úrovňou 24x7 a garantovanou dobou opravy do 24 hodín,
2. Podporu výrobcu FC SAN prepínačov na obdobie 60 mesiacov s úrovňou 24x7 a garantovanou dobou opravy do 24 hodín,
3. Server podporu výrobcu na obdobie 60 mesiacov s úrovňou 24x7 a garantovanou odozvou do nasledujúceho pracovného dňa a garantovanou dobou opravy do 2 dní,
4. oživenie a prípravu na plnohodnotné užívanie technikom s platným certifikátom výrobcu, čo zahŕňa služby spojené s inštaláciou zariadení, implementáciou, overenie funkčnosti a konfiguráciu (pripojenie) na vzdialený dohľad do servisného centra, a to v rozsahu a v prípadoch vyplývajúcich z Prílohy č. 1

(ďalej spolu len „**súvisiace plnenia**“).

3.3. Účelom zmluvy je predchádzanie funkčným a bezpečnostným hrozbám náhradou nepodporovaných zariadení v rámci existujúceho riešenia.

**Článok 4**

**KÚPNA CENA A PLATOBNÉ PODMIENKY**

* 1. Cena je stanovená dohodou zmluvných strán v súlade so zákonom č. 18/1996 Z. z. o cenách v znení neskorších predpisov a na základe výsledku verejného obstarávania v rámci postupu zadávania zákazky.

Celková cena za predmet kúpy bez DPH je ..................... EUR (slovom: ..................... eur).

 Cena každého technického zariadenia je uvedená v Prílohe č. 2.

* 1. Cena podľa bodu 4.1 zmluvy je pevná a konečná a zahŕňa všetky a akékoľvek interné a externé náklady a výdavky Predávajúceho spojené s dodaním predmetu kúpy, vrátane dopravy na miesto plnenia. K zmene ceny podľa bodu 4.1 zmluvy môže dôjsť len v prípadoch predpokladaných v tejto zmluve.
	2. Povinnosti, ktoré zmluvným stranám vyplývajú z ustanovení zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.“), sú pre obidve zmluvné strany záväzné v plnom rozsahu. Cenu je možné meniť formou písomných dodatkov k tejto zmluve len v prípade zmeny právnych predpisov upravujúcich daň z pridanej hodnoty.
	3. Zmluvné strany sa dohodli, že úhrada ceny v zmysle bodu 4.1 zmluvy bude realizovaná prostredníctvom bezhotovostného platobného styku, ktorý sa bude realizovať výhradne prevodným príkazom, na číslo účtu Predávajúceho uvedené v záhlaví tejto zmluvy. Platby budú realizované v eurách.
	4. Zmluvné strany sa dohodli, že úhrada ceny podľa bodu 4.1 zmluvy bude realizovaná na základe faktúry, ktorú Predávajúci vystaví Kupujúcemu po riadnom dodaní predmetu kúpy, teda po dodaní všetkých technických zariadení podľa Prílohy č. 1. Prílohou faktúry bude podpísaný preberací protokol podľa bodu 5.8 zmluvy a dodací list. Lehota splatnosti faktúry je 30 (tridsať) dní od jej doručenia Kupujúcemu.
	5. Faktúra musí obsahovať všetky náležitosti daňového dokladu podľa zákona č. 222/2004 Z. z. a musí obsahovať predpísané náležitosti podľa zákona č. 431/2002 Z. z. o účtovníctve v znení neskorších predpisov a prílohu podľa bodu 4.5 zmluvy. Za správne vyhotovenie faktúry zodpovedá v plnom rozsahu Predávajúci.
	6. Ak faktúra nebude obsahovať všetky náležitosti podľa bodu 4.6 zmluvy a požadované prílohy, alebo bude obsahovať vady v písaní alebo počítaní alebo iné chyby alebo zrejmé nesprávnosti, Kupujúci má právo vrátiť ju Predávajúcemu na doplnenie alebo prepracovanie s uvedením nedostatkov, ktoré sa majú odstrániť. V takomto prípade sa ukončí pôvodná lehota splatnosti a nová 30 (tridsať) dňová lehota splatnosti pre Kupujúceho začne plynúť doručením doplnenej, opravenej, resp. novej faktúry od Predávajúceho.

**Článok 5**

**ČAS, SPÔSOB A MIESTO PLNENIA**

* 1. Predávajúci sa zaväzuje dodať Kupujúcemu predmet kúpy a súvisiace plnenia (teda zabezpečiť inštaláciu, implementáciu, overenie funkčnosti a konfiguráciu (pripojenie) na vzdialený dohľad do servisného centra najneskôr do 120 (stodvadsať) dní od nadobudnutia účinnosti tejto zmluvy.
	2. Predávajúci sa zaväzuje dodať predmet kúpy na miesto plnenia: DataCentrum, Kopčianska 92, Bratislava.

Ak sa zmluvné strany nedohodnú inak, Predávajúci je povinný dodať predmet kúpy v mieste plnenia, a to iba v pracovných dňoch v čase od 8:00 hod do 16:00 hod, pričom presný termín a odhadovaný čas dodania je povinný oznámiť kupujúcemu najmenej 5 (päť) pracovných dní vopred.

* 1. Predávajúci sa zaväzuje dodať technické zariadenia spolu s nevyhnutnou dokumentáciou, najmä:
1. návod na obsluhu každého technického zariadenia v slovenskom, anglickom alebo českom jazyku,
2. zdokumentovanie nastavenia každého zariadenia,
3. dodací list (ktorý musí obsahovať zoznam a podrobnú špecifikáciu zariadení, vrátane výrobných čísel),
4. certifikát / potvrdenie o poskytnutí podpory výrobcom zariadení podľa bodu 3.2 písm. a), b), c) a d).
	1. Pri dodaní predmetu kúpy a súvisiacich plnení:
	2. Predávajúci umožní odskúšanie ich základných funkcií povereným zástupcom Kupujúceho,
	3. Predávajúci umožní povereným zástupcom Kupujúceho overenie zhodnosti výrobných čísel dodaných zariadení s údajmi uvedenými v dodacom liste,
	4. Predávajúci umožní povereným zástupcom Kupujúceho overenie zhodnosti dodaných zariadení s technickou špecifikáciou uvedenou v Prílohe č. 1 zmluvy.
	5. V súvislosti s dodaním predmetu kúpy a súvisiacich plnení je Kupujúci povinný poskytnúť Predávajúcemu nevyhnutnú súčinnosť, pričom Predávajúci je povinný vzniesť požiadavku na poskytnutie súčinnosti najmenej 5 (päť) pracovných dní vopred.
	6. Predávajúci nie je v omeškaní s dodaním predmetu kúpy a súvisiacich plnení v prípade neposkytnutia súčinnosti zo strany Kupujúceho podľa bodu 5.6 zmluvy. Lehota dodania podľa bodu 5.1 zmluvy sa v takom prípade predlžuje o dobu trvania omeškania Kupujúceho s poskytnutím súčinnosti.
	7. Dodanie predmetu kúpy v súlade s touto zmluvou potvrdia zmluvné strany podpísaním preberacieho protokolu.
	8. Kupujúci nie je povinný predmet kúpy prevziať a nie je povinný podpísať preberací protokol, ak pri odovzdaní predmetu kúpy, predmet kúpy alebo konkrétne technické zariadenie nezodpovedá špecifikáciám uvedeným v Prílohe č. 1 tejto zmluvy a/alebo ak mu nie je dodaný predmet kúpy v počtoch podľa Prílohy č. 1 (t. j. ak mu nie sú dodané všetky technické zariadenia podľa Prílohy č. 1 naraz), ak mu nie je predložený akýkoľvek doklad podľa bodu 5.4 zmluvy a/alebo mu nebolo umožnené odskúšanie a overenie podľa bodu 5.5. alebo podľa všeobecne záväzného právneho predpisu, ak má predmet kúpy alebo technické zariadenie akékoľvek iné vady.
	9. Kupujúci je ale oprávnený (nie však povinný) prevziať i čiastočné plnenie, t. j. len niektoré technické zariadenia tvoriace predmet kúpy, v takom prípade pri preberaní sa bude postupovať primerane podľa predchádzajúcich bodov tohto článku a pri fakturácii primerane podľa článku 4, pričom cena bude určená na základe počtu skutočne dodaných technických zariadení podľa bodu 4.1 a Prílohy č. 2 zmluvy.
	10. Predávajúci je povinný písomne informovať Kupujúceho o všetkých skutočnostiach, ktoré môžu ohroziť včasné dodanie predmetu kúpy, a to bezodkladne po ich zistení.

**Článok 6**

**ZÁRUKA A ZÁRUČNÝ SERVIS**

* 1. Záručná doba na predmet kúpy, teda na všetky technické zariadenia, je 60 mesiacov a začína plynúť nasledujúci deň po dodaní predmetu kúpy, resp. po dodaní konkrétneho technického zariadenia, t. j. po podpísaní preberacieho protokolu podľa bodu 5.8 zmluvy.
	2. Predávajúci zodpovedá za to, že predmet kúpy, resp. zariadenia budú mať počas záručnej doby vlastnosti a kvalitu predpokladané v tejto zmluve, najmä jej Prílohe č. 1, t. j. bude ich možné používať na stanovený účel uvedený v bode 3.3.
	3. V prípade výskytu vady na technických zariadeniach počas záručnej doby má Predávajúci povinnosť vady odstrániť, a to opravou technického zariadenia alebo dodaním náhradného technického zariadenia. Uplatnenie práv zo záruky a spôsob ich vybavenia/riešenia, resp. lehoty, spôsob a parametre odstraňovania záručných vád sú upravené v Prílohe č. 1.
	4. Predávajúci musí byť autorizovaným obchodným partnerom výrobcu zariadení, a to od uzatvorenia zmluvy do dodania predmetu kúpy.
	5. Oprávnené osoby Kupujúceho podľa bodu 12.1 zmluvy sú oprávnené kedykoľvek počas trvania zmluvy oznámiť Predávajúcemu ďalšie osoby, ktoré sú oprávnené oznamovať vady podľa tohto článku zmluvy, pričom tieto osoby je možné kedykoľvek doplniť alebo zmeniť.

**Článok 7**

**PRAVIDLÁ POUŽITIA SUBDODÁVATEĽOV**

1. Predávajúci je oprávnený plniť túto zmluvu aj prostredníctvom tretích subjektov (ďalej len „Subdodávateľ“), pričom Predávajúci bez obmedzenia zodpovedá za odbornú starostlivosť pri výbere Subdodávateľa.
2. Zoznam všetkých známych Subdodávateľov v čase uzatvorenia tejto zmluvy, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, , je uvedený v Prílohe č. 3.
3. Predávajúci je povinný bez zbytočného odkladu oznámiť Kupujúcemu zmenu a/alebo doplnenie Subdodávateľa pred plánovaným použitím nového Subdodávateľa.
4. Predávajúci je povinný oznámiť Kupujúcemu akúkoľvek zmenu údajov o Subdodávateľovi uvedenom v Prílohe č. 3 tejto zmluvy, resp. zmenenom/ doplnenom podľa bodu 7.3 zmluvy, a to bezodkladne, najneskôr však do 3 (troch) dní, odkedy k zmene údajov došlo.
5. Predávajúci je povinný zabezpečiť, aby jeho Subdodávatelia a subdodávatelia v zmysle § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ktorým v súvislosti s touto zmluvou vznikla povinnosť zápisu do Registra, boli riadne, včas a po celú dobu trvania tejto zmluvy zapísaný do Registra.
6. Za účelom kontroly plnenia povinnosti Predávajúceho v zmysle bodu 7.5 zmluvy je Predávajúci povinný kedykoľvek počas trvania tejto zmluvy na výzvu Kupujúceho bezodkladne, najneskôr však do 3 pracovných dní, predložiť Kupujúcemu zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy (ďalej len „Zoznam“) a zároveň všetky zmluvy so subdodávateľmi identifikovanými v Prílohe č. 3, resp. následne doplnenými/ zmenenými postupom podľa bodu 7.3 zmluvy, ktorých neuviedol v Zozname a nie sú zapísaní v Registri. Za úplnosť a pravdivosť poskytnutých údajov nesie plnú zodpovednosť predávajúci.
7. V prípade ak Predávajúci poruší povinnosť podľa bodu 7.5 zmluvy, a teda bude táto zmluva plnená subdodávateľmi (resp. budú na jej plnení participovať subdodávatelia), ktorí si riadne nesplnili svoju zákonnú povinnosť zápisu do Registra (resp. jeho udržiavania), má Kupujúci právo na zmluvnú pokutu od Predávajúceho vo výške 1.000,- € (slovom jedentisíc eur), a to za každého Subdodávateľa a subdodávateľa v zmysle § 2 ods. 1 písm. a) bod 7 zákona č. 315/2016 Z. z., ktorý sa riadne a včas nezapíše do Registra, resp. bude z Registra vymazaný.
8. V prípade omeškania Predávajúceho so splnením povinnosti v zmysle bodu 7.6 zmluvy má Kupujúci právo na zmluvnú pokutu vo výške 100,- € (slovom jednosto eur), a to za každý aj začatý deň omeškania, maximálne však vo výške 5.000,- € (slovom päťtisíc eur).

**Článok 8**

**ZMLUVNÉ POKUTY A ZODPOVEDNOSŤ ZA ŠKODY**

* 1. V prípade omeškania Predávajúceho s dodaním predmetu kúpy, vrátane súvisiacich plnení, v lehote uvedenej v bode 5.1 zmluvy je Kupujúci oprávnený uplatniť si u Predávajúceho zmluvnú pokutu vo výške 0,5 % (pol percenta) z ceny podľa bodu 4.1 zmluvy, a to za každý aj začatý deň omeškania.
	2. Ak Kupujúci v súlade s bodom 5.10 zmluvy prevezme čiastočné plnenie, v dôsledku čoho bude Predávajúci v omeškaní s dodaním len časti technických zariadení, je Kupujúci oprávnený uplatniť si u Predávajúceho zmluvnú pokutu podľa bodu 8.1 zmluvy len vo výške odvíjajúcej sa od ceny riadne nedodaných technických zariadení (teda ich počtu a ceny podľa Prílohy č. 2), a to za každý aj začatý deň omeškania.
	3. Ak jedna zo zmluvných strán spôsobí akúkoľvek škodu druhej zmluvnej strane
	vo vzťahu k tejto zmluve, zodpovednosť za škody vrátane škôd spôsobených tretím stranám sa bude spravovať podľa § 373 a nasl. zák. č. 513/1991 Zb.
	4. Ak je Kupujúci v omeškaní so zaplatením faktúry, Predávajúci je oprávnený účtovať Kupujúcemu úroky z omeškania platieb vo výške stanovenej podľa § 369 ods. 2 zákona č. 513/1991 Zb.
	5. V prípade omeškania Predávajúceho so splnením povinnosti odstrániť vady podľa bodu 6.3 zmluvy, je Kupujúci oprávnený uplatniť si od Predávajúceho zmluvnú pokutu vo výške 100,- € (slovom sto eur) za každý i začatý pracovný deň omeškania s odstránením vady konkrétneho technického zariadenia.
	6. Zodpovednosť za škodu spôsobenú pri plnení tejto zmluvy sa riadi príslušnými ustanoveniami zákona č. 513/1991 Zb. a ďalšími súvisiacim všeobecne záväznými právnymi predpismi.
	7. Zmluvná pokuta a náhrada škody je splatná do 30 (tridsať) dní od doručenia písomnej výzvy na zaplatenie.
	8. Predávajúci je povinný po celý čas trvania tejto zmluvy, až do splnenia všetkých záväzkov vyplývajúcich z tejto zmluvy, byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“). Ak Kupujúcemu vznikne právo na odstúpenie od zmluvy podľa § 15 ods. 1 zákona č. 315/2016 Z. z. a k odstúpeniu od zmluvy zo strany Kupujúceho nedôjde, má Kupujúci právo na zmluvnú pokutu od predávajúceho vo výške 100.000,- € (stotisíc eur). Kupujúci právo na zmluvnú pokutu podľa tohto bodu nemá, ak k vzniku práva na odstúpenie od zmluvy podľa predchádzajúcej vety dôjde po dodaní predmetu kúpy a zaplatení celkovej ceny podľa bodu 4.1 tejto zmluvy.

**Článok 9**

**VLASTNÍCKE, LICENČNÉ A UŽÍVACIE PRÁVO**

* 1. Kupujúci nadobúda vlastnícke právo k predmetu kúpy, resp. k jednotlivým technickým zariadeniam, riadnym dodaním, t. j. podpísaním preberacieho protokolu podľa bodu 5.8 zmluvy.
	2. Ak sú technické zariadenia dodané vrátane licencií potrebných na ich riadne funkčné užívanie, Kupujúci nadobúda licenčné práva riadnym dodaním technického zariadenia, t. j. podpísaním preberacieho protokolu podľa bodu 5.8 zmluvy.

**Článok 10**

**UKONČENIE ZMLUVY**

* 1. Každá zo zmluvných strán je oprávnená odstúpiť od tejto zmluvy v prípade, ak jej takéto právo vyplýva zo zákona alebo tejto zmluvy, a to výlučne z dôvodov a za podmienok stanovených v príslušnom zákone (napr. § 345 a nasl. zákona č. 513/1991 Zb. alebo § 19 zákona č. 343/2015 Z. z.) alebo výslovne uvedených nižšie v tomto článku zmluvy.
	2. Za podstatné porušenie zmluvy zo strany Predávajúceho sa považuje:
1. omeškanie s odovzdaním predmetu kúpy o viac ako 30 (tridsať) dní,
2. ak predávajúci nespĺňa alebo prestane spĺňať podmienku uvedenú v bode 6.4 zmluvy,
3. Predávajúci nezabezpečí inštaláciu zariadení technikom s platným certifikátom výrobcu podľa bodu 3.2 písm. d) zmluvy.
	1. Zmluvu je možné zrušiť písomnou dohodou zmluvných strán.

**Článok 11**

**OCHRANA DÔVERNÝCH INFORMÁCIÍ A OSOBNÝCH ÚDAJOV**

1. Zmluvné strany sa zaväzujú zachovávať mlčanlivosť o dôverných informáciách, o ktorých sa dozvedeli od druhej zmluvnej strany pri plnení tejto zmluvy, resp. v rámci samotného plnenia predmetu tejto zmluvy. Ak nie je ďalej v tejto zmluve ustanovené inak, za dôvernú informáciu sa považuje akýkoľvek údaj, podklad, poznatok, dokument alebo akákoľvek iná informácia, bez ohľadu na formu jej zachytenia:
	1. ktorá sa týka zmluvnej strany (informácie o jej činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jeho technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva a všetky ďalšie informácie o zmluvnej strane),
	2. ktorá bola poskytnutá zmluvnej strane alebo získaná zmluvnou stranou pred nadobudnutím platnosti a účinnosti tejto zmluvy, pokiaľ sa týka jej predmetu a/alebo obsahu,
	3. ktorá je výslovne zmluvnou stranou označená ako „dôverná“, „confidential“, proprietary“ alebo iným obdobným označením, a to od okamihu oznámenia tejto skutočnosti druhej zmluvnej strane,
	4. pre ktorú je stanovený všeobecne záväznými právnymi predpismi platnými a účinnými v Slovenskej republike osobitný režim nakladania (najmä obchodné tajomstvo, bankové tajomstvo, telekomunikačné tajomstvo, daňové tajomstvo, osobné údaje a utajované skutočnosti).
2. Dôvernou informáciou nie je táto zmluva, informácie, ktoré sa bez porušenia tejto zmluvy stali verejne známymi, informácie získané oprávnene inak, ako od druhej zmluvnej strany a informácie, ktoré je kupujúci povinný sprístupniť alebo zverejniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „**zákon č. 211/2000 Z. z.**“) alebo iného právneho predpisu platného a účinného na území Slovenskej republiky.
3. Predávajúci sa zaväzuje, že v súlade s § 79 ods. 2 zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „**zákon č. 18/2018 Z. z.**“) zaviaže povinnosťou mlčanlivosti svojich zamestnancov a všetky osoby, ktoré sa pri plnení záväzkov z tejto zmluvy môžu oboznámiť alebo prísť do styku s osobnými údajmi. Splnenie povinnosti v zmysle predchádzajúcej vety je predávajúci povinný kupujúcemu kedykoľvek na výzvu preukázať.
4. Zmluvné strany sa zaväzujú užívať dôverné informácie druhej zmluvnej strany výlučne na účel, na ktorý im boli poskytnuté, odovzdané, sprístupnené alebo akýmkoľvek iným spôsobom získané zmluvnými stranami na základe tejto zmluvy. V prípade, že kupujúci poskytne predávajúcemu dôvernú informáciu v listinnej podobe, predávajúci je povinný ju bezodkladne po pominutí účelu jej držania vrátiť kupujúcemu.
5. Zmluvné strany sa zaväzujú, že dôverné informácie budú ochraňovať najmenej s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti, predovšetkým ich budú chrániť pred náhodným alebo neoprávneným poškodením a zničením, náhodou stratou, zmenou alebo iným znehodnotením, nedovoleným prístupom alebo sprístupnením alebo zverejnením, pričom ak nie je v tejto Zmluve ustanovené inak, zaväzujú sa, že bez predchádzajúceho písomného súhlasu druhej zmluvnej strany neposkytnú, neodovzdajú, neoznámia alebo iným spôsobom nevyzradia, resp. nesprístupnia dôverné informácie druhej zmluvnej strany tretej osobe.
6. Zmluvné strany sa zaväzujú, že upovedomia druhú zmluvnú stranu o porušení povinnosti mlčanlivosti bez zbytočného odkladu potom, ako sa o takomto porušení dozvedeli.
7. Povinnosť zachovávať mlčanlivosť sa nevzťahuje na prípady, ak zmluvnej strane na základe zákona alebo na základe rozhodnutia príslušného orgánu vznikla povinnosť sprístupniť alebo zverejniť dôvernú informáciu druhej zmluvnej strany alebo jej časť. O vzniku takejto povinnosti sa budú zmluvné strany vzájomne informovať bez zbytočného odkladu.
8. Ustanovenia jednotlivých bodov tohto článku zmluvy zostávajú platné a účinné aj po ukončení tejto zmluvy.

**Článok 12**

**OZNAMOVANIE A KOMUNIKÁCIA ZMLUVNÝCH STRÁN**

1. Ak v tejto zmluve nie je ustanovené inak, akékoľvek oznámenia, súhlas, schválenia alebo rozhodnutia vyžadované alebo predpokladané podľa tejto zmluvy a/alebo dokumenty jednej zmluvnej strany adresované druhej zmluvnej strane, musia byť vyhotovené písomne v slovenskom jazyku a podpísané príslušnou zmluvnou stranou, resp. oboma zmluvnými stranami, ak to vyplýva z kontextu danej písomnosti, a doručené druhej zmluvnej strane formou doporučenej zásielky, prípadne prostredníctvom kuriérskej služby, osobne alebo elektronickou poštou na nasledovné adresy:

**Kupujúci:**

Ministerstvo spravodlivosti Slovenskej republiky

Račianska 71

813 11 Bratislava

Poverení zástupcovia:

Miroslav Gáborčík, miroslav.gaborcik@justice.sk

Miroslav Lehoczký, miroslav.lehoczky@justice.sk

**Predávajúci:**

…………………………

…………………………

…………………………

Poverený zástupca:

...............................

...............................

1. Odosielateľ akejkoľvek písomnej správy môže požadovať písomné potvrdenie príjemcu.
2. Každá komunikácia týkajúca sa platnosti alebo účinnosti zmluvy, jej zániku či zmeny musí byť písomná a doručovaná výhradne poštou ako doporučená zásielka, kuriérom alebo osobne.
3. Akákoľvek písomnosť doručovaná v súvislosti so zmluvou sa považuje za doručenú druhej zmluvnej strane v prípade doručovania prostredníctvom:
	1. elektronickej pošty (e-mail) dňom, kedy zmluvná strana, ktorá prijala e-mail od odosielajúcej zmluvnej strany potvrdila jeho prijatie odoslaním potvrdzujúceho e-mailu odosielajúcej zmluvnej strane. Prijímajúca zmluvná strana je povinná doručiť odosielajúcej zmluvnej strane potvrdenie o prijatí e-mailu do 24 hodín, po uplynutí tejto lehoty sa bude takýto email považovať za doručený (ak bol doručovaný na e-mail uvedený v bode 12.1 zmluvy, resp. zmenený postupom podľa bodu 12.6 zmluvy);
	2. pošty, kuriérom alebo v prípade osobného doručovania, doručením písomnosti adresátovi s tým, že v prípade doručovania prostredníctvom pošty musí byť písomnosť zaslaná doporučene s doručenkou preukazujúcou doručenie na adresu príslušnej zmluvnej strany. V prípade doručovania inak ako poštou, je možné písomnosť doručovať aj na inom mieste ako na adrese príslušnej zmluvnej strany, ak sa na tomto mieste zmluvná strana v čase doručenia zdržuje. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písomnosť prevziať, alebo tretí deň odo dňa uloženia zásielky na pošte, doručovanej poštou zmluvnej strane, alebo v ktorý je na zásielke, doručovanej poštou zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu, ak sa súčasne takáto poznámka zakladá na pravde.
4. Poverení zástupcovia zmluvných strán uvedení v bode 12.1 zmluvy zodpovedajú za koordináciu a organizačné zabezpečenie realizácie tejto zmluvy a môžu za zmluvnú stranu realizovať všetky oznámenia, súhlasy, schválenia alebo rozhodnutia vyžadované alebo predpokladané podľa tejto zmluvy, s výnimkou úkonov podľa bodu 12.3 zmluvy.
5. Zmluvné strany sa zaväzujú bezodkladne písomne oznámiť akúkoľvek zmenu svojich kontaktných údajov uvedených v bode 12.1 zmluvy druhej zmluvnej strane bez potreby uzatvorenia dodatku k tejto zmluve. Pre zamedzenie pochybností zmluvné strany sú oprávnené rovnako kedykoľvek zmeniť aj ich poverených zástupcov uvedených bode 12.1 zmluvy, pričom táto zmena je účinná voči druhej zmluvnej strane ku dňu, kedy jej bolo, resp. má sa za to, že jej bolo, doručené písomné oznámenie o zmene povereného zástupcu podpísané štatutárnym orgánom dotknutej zmluvnej strany alebo ním preukázateľne poverenou/ splnomocnenou osobou.

**Článok 13**

**ZÁVEREČNÉ USTANOVENIA**

1. Zmluvu je možné meniť a dopĺňať len na základe vzájomnej dohody oboch zmluvných strán, formou vzostupne očíslovaných písomných dodatkov, ktoré sa stanú neoddeliteľnou súčasťou tejto zmluvy.
2. Právne vzťahy touto zmluvou výslovne neupravené sa spravujú príslušnými ustanoveniami zákona č. 513/1991 Zb. a ostatnými príslušnými všeobecne záväznými právnymi predpismi Slovenskej republiky.
3. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Táto zmluva je povinne zverejňovanou zmluvou podľa § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
4. Ak sa preukáže, že niektoré z ustanovení zmluvy (alebo jeho časť) je neplatné alebo neúčinné, takáto neplatnosť alebo neúčinnosť nemá za následok neplatnosť alebo neúčinnosť ďalších ustanovení zmluvy (alebo zostávajúcej časti dotknutého ustanovenia), alebo samotnej zmluvy, pokiaľ to nie je vylúčené v zmysle príslušných právnych predpisov. V takomto prípade sa zmluvné strany zaväzujú bez zbytočného odkladu nahradiť takéto ustanovenie (jeho časť) novým ustanovením, ktoré sa čo najviac priblíži k účelu neplatného alebo neúčinného ustanovenia (alebo jeho časti), ktorý v čase uzavretia tejto zmluvy jej zmluvné strany sledovali. Obdobne budú zmluvné strany postupovať aj v prípade, ak sa zistí, že niektoré z ustanovení tejto zmluvy je nevykonateľné.
5. Zmluvné strany sa dohodli, že prípadné spory pri plnení tejto zmluvy budú riešiť prednostne vzájomnou dohodou. Ak nedôjde k dohode o sporných otázkach, zmluvné strany sa budú riadiť príslušnými ustanoveniami Obchodného zákonníka v platnom znení a ostatnými súvisiacimi všeobecne záväznými právnymi predpismi platnými v Slovenskej republike. Na riešenie sporov budú príslušné súdy Slovenskej republiky.
6. Táto zmluva je vyhotovená v 6 (šiestich) rovnopisoch s platnosťou originálu, 4 (štyri) rovnopisy pre Kupujúceho a 2 (dva) rovnopisy pre Predávajúceho.
7. Neoddeliteľnú súčasť tejto zmluvy tvoria tieto prílohy:
8. Príloha č. 1 – Technická špecifikácia predmetu kúpy
9. Príloha č. 2 – Cena technických zariadení a identifikácia zariadení
10. Príloha č. 3 – Zoznam subdodávateľov
11. Zmluvné strany vyhlasujú, že si zmluvu pred jej podpisom prečítali, a že bola uzatvorená po vzájomnom podrobnom oboznámení sa s jej obsahom ako určitý, vážny a zrozumiteľný prejav slobodnej vôle zmluvných strán bez akéhokoľvek nátlaku a nie za nevýhodných podmienok pre ktorúkoľvek zo zmluvných strán, na znak čoho pripájajú oprávnení zástupcovia zmluvných strán svoje vlastnoručné podpisy.

|  |  |
| --- | --- |
| V Bratislave | V ............................. |
| Za Kupujúceho: | Za Predávajúceho: |
| .............................................................................JUDr. Dominik Okenicagenerálny tajomník služobného úradu | ........................................................................ |

Príloha č. 1

**Technická špecifikácia predmetu kúpy**

Predmet zákazky s názvom **„Diskové pole, SAN prepínače a servery“.**

Tovar je špecifikovaný nižšie v tabuľke.

|  |  |  |
| --- | --- | --- |
| p.č. | Tovar | Množstvo |
| 1. | Diskové pole | 1 |
| 2. | FC SAN prepínač | 2 |
| 3. | Server | 2 |

* + - 1. **Diskové pole**

|  |  |
| --- | --- |
|  |  |
| **Parameter** | **Minimálne požiadavky** |
| **Prevedenie** | Plne redundantné All-Flash diskové pole, end-to-end NMVe s vlastnosťami triedy enterprise s vysokou dostupnosťou. Diskové pole musí byť montovateľné do 19" Racku a musí obsahovať potrebné príslušenstvo potrebné na montáž do racku. Prevedenie max. 2U. |
|  | Výmena kľúčových komponentov vrátane diskov za prevádzky bez prerušenia prístupu k dátam. Aktualizácia SW a FW na kontroléroch a na diskoch bez prerušenia chodu aplikácií. |
|  | Umožňuje klastrovanie aspoň štyroch dual-kontrolérových systémov (do jedného osem-kontrolérového systému). |
| **Napájanie** | Napájacie káble: redundantné, jednofázové, 230V, z dvoch nezávislých zdrojov elektrického napätia. |
| **Cache pamäť**  | 1,5TB (nie flash cache). |
| **Host porty** | Minimálne 8x 32Gb Fibre channel vrátane SFP+ modulov a 8x 10Gb TX iSCSI. Podporuje pripojenie serverov cez protokoly FC, NVMe/RDMA RoCe v2 cez 25GbE, iSCSI. Podpora 100GbE. |
| **Podporované typy diskov** | Podporuje NVMe Flash/SSD diskové moduly na ktorých hardvéri je implementovaná in-line HW kompresia dát. Touto kompresiou nie sú žiadnym spôsobom zaťažované procesory kontrolérov diskového poľa. Okrem toho podpora SSD NVMe, SCM NVMe,10 tis. otáčkové SAS, 7200 otáčkové NLSAS a SSD SAS disky. |
|  | Umožňuje mixovanie viac ako troch druhov rotačných/SSD/Flash diskových modulov rovnakého fyzického prevedenia, ale rôznych kapacít, prípadne výkonových parametrov v rámci jedného kontroléra alebo jednej diskovej police. |
| **Disková kapacita** | 24x 15,36TB NVMe SSDOchrana na úrovni RAID6, pričom „hot spare“ priestor je distribuovaný cez všetky diskové moduly v RAID skupine a jeho veľkosť je kapacita jedného disku.  |
| **Podporované RAID** | RAID6 a RAID1, pričom hot spare priestor je distribuovaný cez všetky disky v RAID skupine (nie dedikovaný HSP disk). |
|  | Umožňuje online rozšírenie RAID skupiny pridaním disku (bez prerušenia chodu aplikácií). Minimálnym krokom pri rozšírení kapacity je jeden disk.  |
|  | Umožňuje automatický load balancing LUN – ov v rámci single tierového storage poolu (optimalizácia rozloženia záťaže). |
| **Rozšírenie kapacity** | Systém umožňuje ďalšie rozširovanie efektívnej kapacity minimálne na 2.2PB na jeden dual-radičový kontrolér bez nutnosti pridania rozširujúcej police na disky. |
| **SW vlastnosti** | Požadované licencie musia byť časovo neobmedzené, licencované na celú dodávanú kapacitu diskového poľa.Podporuje „data at rest“ kryptovanie dát.SW inline kompresia a deduplikácia dát na úrovni LUN Thin provisioning.Nastavenie QoS.Vytváranie Snapshotov a klonov volumov. Obsahuje integrovaný migračný nastroj na migráciu dát z diskových polí od rôznych výrobcov. |
|  | Umožňuje synchrónnu a asynchrónnu replikáciu dát na úrovni radičov diskového poľa s existujúcim diskovým poľom IBM V7000 Gen3.Synchrónna replikácia musí umožňovať vytvorenie volumov s vysokou dostupnosťou. Takéto LUN majú synchrónne kópie na druhom diskovom poli. V prípade výpadku primárnej kópie sa I/O operácie automaticky a online presunú na sekundárnu kópiu (fail-over) transparentne voči pripojeným serverom. Riešenie umožňuje automatický fail-back po zotavení sa z HW výpadku.Umožňuje asynchrónnu replikáciu takéhoto LUN do tretej lokality. |
| **Správa zariadenia** | GUI a CLI musia umožňovať správu RAID, tvorbu LUN a ich publikovanie k serverom, monitorovanie výkonu v reálnom čase. |
|  | Navrhované diskové pole musí umožňovať pripojenie ku cloudovej službe výrobcu diskového poľa a musí umožňovať monitoring výkonu, kapacity a proaktívny „health monitoring“ navrhovaného diskového poľa. Uvedená cloudová služba musí podporovať automatizáciu procesu servisnej podpory s cieľom dosiahnutia rýchlejšieho riešenia HW a SW problémov (ako napr. automatická kolekcia logov, filtrovanie udalostí, vytváranie a manažment servisných ticketov). |
| **Podpora operačných systémov** | Microsoft Windows 2016/2019, Microsoft Windows Hyper-V, Vmware vSphere v6.x a 7.x, , Red Hat 7 a 8, SuSE Linux 12. |
| **Inštalácia** | Požaduje sa hardvérová inštalácia technikom s platným certifikátom výrobcu pre danú typovú radu zariadení, overenie funkčnosti a odovzdanie zariadenia v odporúčanom nastavení výrobcu.Inštalácia musí mať možnosť konfigurácie pripojenia na vzdialený dohľad servisného centra výrobcu. |
| **Servisná podpora** | 5 rokov záruka na HW a SW, v mieste inštalácie, 24x7, s garantovanou dobou opravy HW do 24 hodín. Súčasťou servisnej podpory je aj vzdialená aktualizácia mikrokódu aspoň 2x ročne počas trvania záruky diskového poľa a dedikovaný technický špecialista výrobcu diskového poľa na riešenie problémov diskového poľa počas trvania záruky diskového poľa. Oprava zariadenia musí byť realizovaná priamo výrobcom alebo jeho lokálnym autorizovaným servisným partnerom (zastúpením). |
|  | Výrobca počas obdobia HW servisnej podpory garantuje výmenu Flash/SSD modulov v prípade ich výpadku bez ohľadu na počet prepisov ich RAW kapacity v čase jeho vzniku. |

* + - 1. **FC SAN prepínač**

|  |  |
| --- | --- |
|  |  |
| **Parameter** | **Minimálne požiadavky** |
| **Technológia** | 32Gb/s Fibre Channel 24-portový prepínač.  |
| **Kompatibilita** | Požadujeme plnú kompatibilitu s dnes používanými prepínačmi Brocade, ktorých originálnym výrobcom je spoločnosť Broadcom. |
| **Počet portov** | Aktivované a osadené všetky porty. 8 kusov SFP+ 32Gb modulov a 16 kusov SFP+ 16Gb modulov. |
| **Ďalšie požadované vlastnosti/licencie** | Trunking, Fabric Vision, Extended Fabric. |
| **Prevedenie** | 1U montovateľné do 19" Racku. |
| **Správa prepínačov** | Grafické rozhranie a príkazový riadok. |
| **Servisná podpora** | 1. rokov záruka, v mieste inštalácie, 24x7, s garantovanou dobou opravy do 24 hodín.
 |

* + - 1. **Server**

|  |  |
| --- | --- |
| **Produkt/Parameter** | **Požiadavky** |
| **Procesory** | Model servera s dvomi procesormi typu x86. Server musí byť preukázateľne schopný dosiahnuť výsledok v teste SPECspeed®2017\_fp\_base aspoň 200 bodov (pri osadení dvoma procesormi). Benchmark musí byť verejne dostupný na stránke spec.org a musí byť uvedený pre konkrétny ponúkaný model.Požadujeme osadenie dvomi procesormi. |
| **Pamäť** | 512 GB, DDR4 Registered min. 2933MHz, pričom je možné kapacitu pamäte navýšiť na min. 1536 GB.  |
| **Ethernet adaptér** | Minimálne 4x 10Gb/s pripojenie k externému prostrediu, zabezpečujúce redundantné a vysoko dostupné pripojenie servera na externú LAN infraštruktúru. |
| **FC adaptér** | Minimálne 2 x 32Gb/s Fibre Channel pripojenie k externému prostrediu, zabezpečujúce redundantné a vysoko dostupné pripojenie servera na externú SAN infraštruktúru. |
| **Diskový radič** | HW diskový radič s podporou RAID 0/1/5/6, cache min. 2GB zálohovaná batériou alebo ekvivalentným spôsobom.  |
| **Pevné disky** | Minimálne 8 pozícií pre HDD/SSD typu SAS alebo SATA veľkosti 2.5", všetky disky za chodu meniteľné / dopĺňateľné, osadené min 5x 480GB, typ SATA SSD, použitie typu mixed use. |
| **USB port** | Minimálne dva USB porty prístupné zvonku. |
| **PCI sloty** | Minimálne 1 voľný rozširujúci slot PCI-Express Gen3. |
| **Grafický adaptér**  | Integrovaný grafický adaptér.  |
| **Správa a manažment**  | * hardvérový komponent nezávislý od operačného systému formou vzdialenej grafickej KVM konzoly
* možnosť pripojenia vzdialených médií, napr. CD ROM, DVD ROM, ISO image, USB kľúč, adresár
* možnosť štartu, reštartu a shutdown serveru cez sieť LAN, nezávisle od OS
* možnosť automaticky registrovať servisné incidenty priamo u výrobcu
* rozšírená bezpečnostná ochrana na úrovni BIOSu servera
* verifikácia autenticity FW
* automatická obnova poškodeného / neautentického FW servera
* pravidelné skenovanie FW
 |
| **Servisná podpora** | Min. 5 rokov servisná podpora v mieste inštalácie, v režime 24x7 s garantovanou dobou odozvy do nasledujúceho dňa, s garantovanou dobou opravy do 2 dní.Oprava zariadenia musí byť realizovaná priamo výrobcom alebo jeho lokálnym autorizovaným servisným partnerom (zastúpením). |
| **Napájanie** | Redundandné za behu meniteľné, schopné napájať server požadovanej konfigurácie (aj s definovanými rozšíreniami) jedným napájacím zdrojom.  |
| **Prevedenie** | Max 2U montovateľné do 19" Racku. |
|  |
| **Operačný systém** | Je potrebné dodať licencie, pre možnosť vytvorenia virtualizácie v klastrovom režime, na všetky CPU jadrá, ktorý umožňuje v rámci virtualizačnej vrstvy inštalovať a licenčne pokryť neobmedzený počet virtuálnych serverov typu Windows 2022. |

**Príloha č. 2**

Cena technických zariadení a identifikácia zariadení (doplní každý uchádzač na základe svojej ponuky)

|  |  |  |  |  |  |  |
| --- | --- | --- | --- | --- | --- | --- |
| Tovar | Množstvo ks | Cena za ks bez DPH | DPH v EUR za 1 ks | Cena za ks s DPH | Celková cena bez DPH | Celková cena s DPH |
| Diskové pole | 1 |  |  |  |  |  |
| FC SAN prepínač | 2 |  |  |  |  |  |
| Server | 2 |  |  |  |  |  |
| Celková cena s DPH za celý predmet zákazky |  |

**Príloha č. 3** (túto vyplnenú prílohu predkladá až úspešný uchádzač pred podpisom zmluvy)

Zoznam subdodávateľov

|  |  |  |  |  |  |  |  |
| --- | --- | --- | --- | --- | --- | --- | --- |
| **P.č.**  | **Názov, Sídlo** | **Meno a priezvisko osoby oprávnenej konať za subdodávateľa** | **Dátum narodenia osoby oprávnenej konať za subdodávateľa** | **Adresa pobytu osoby oprávnenej konať za subdodávateľa** | **IČO** | **Predmet subdodávky** | **Rozsah subdodávky** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |